wickkiey/tamil-wikipedia-chunked huggingface dataset:
# தவ்வை

## தவ்வை வழிபாடு

தவ்வை ஏழு கன்னியர்களில் ஒருத்தியாக பலகாலங்களாக வழிபடப்பட்டு வந்துள்ளாள். ஆய்வாளர்கள் தாய்த் தெய்வ வழிபாட்டில் இந்த தவ்வை வழிபாடு இருந்துள்ளதாகக் கூறுகின்றனர். ஏழு கன்னியர்களுள் தவ்வை குழந்தைப் பேறு வழங்கும் தெய்வமாக வழிபடப்பட்டுள்ளார். சாக்ததில் இவள் வழிபாடு முக்கிய இடத்தில் இருந்துள்ளது. ஏழு கன்னியர்களில் ஒருத்தியாக வழிபடப்பட்டு பிறகு தனியாகப் பிரிக்கப்பட்டாள். சாக்த வழிபாட்டில் சக்தி பீடத்தின் வடிவான மேரு மலை பூசையில் ஒன்பது படிக்கட்டுகள் அமைக்கப்படுகின்றன. அவற்றினை நவாபரணம் என்று அழைக்கின்றனர். இந்த ஆபரணங்களில் இரண்டாவது ஆபரணமாகத் தவ்வை இருக்கிறார்.  
பல்லவர்களின் ஆட்சிக் காலமான 8ஆம் நூற்றாண்டில் தமிழர்களின் தெய்வமாக தவ்வை வழிபடப்பட்டுள்ளார். பல்லவர்கள் அமைத்த கோயில்களில் தவ்வைக்குச் சிலைகள் வைக்கப்பட்டு வழிபாடு நடைபெற்றுள்ளது. நந்திவர்ம பல்லவன் தவ்வையைக் குலதெய்வமாக வழிபாடு செய்துள்ளார். பல்லவர்கள் காலத்திற்குப் பிறகு பிற்காலச் சோழர்களின் காலத்திலும் தவ்வை வழிபாடு இருந்துள்ளது.  
தவ்வை வழிபாடு திருச்சி மற்றும் தஞ்சாவூர் மாவட்டங்களில் வெகுவாகக் காணப்படுகிறது. தவ்வையை பயணத்தில் விபத்துகள் ஏற்படாமல் இருக்க வழிபடுகின்றனர். சோம்பலை நீக்கி சுறுசுறுப்பான வாழ்வைத் தர தவ்வையை வழிபட வேண்டும். தவ்வையை வண்ணார்கள் எனப்படும் இனத்தவர்கள் **ஏகவேணி** என்ற பெயரில் வணங்குகின்றனர்,இவர்களை ஏகாளி (சிவன்காளி) அம்சத்தினர் என்றும் அழைக்கின்றனர்.
# தவ்வை

## கோயில்கள்

தவ்வைக்கு வாரணாசியிலும், அசாமின் கவுகாத்தியிலுள்ள காமாக்யாவிலும் கோயில்கள் அமைந்துள்ளன. திருப்பதியில் உள்ள நீலாத்ரி மலையில் நீலாதேவிக்கு கோயில் அமைந்துள்ளது.
# தவ்வை

## கோயில்கள்

### தமிழகம்

தவ்வையை மூலவராகக் கொண்ட கோயில்கள் தமிழ்நாட்டில் இல்லை. தவ்வை தனியாகவோ, மகன் மற்றும் மகளுடன் ஒரே பீடத்தில் அமைத்து வணங்கும் வழக்கம் உள்ளது. எண்ணற்ற கோயில்களில் தவ்வை சிலையானது உள்ளது. சில இடங்களில் தவ்வை கோயிலில் அல்லாமல் விவசாய நிலங்களின் மத்தியில் காணப்படுகிறார்.  
- திருவாரூர் தியாகராஜர் கோவிலிலுள்ள கமலமுனி சித்தர் பீடம் நுழைவுவாயிலில் ஜேஷ்டாதேவியின் சிலை அமைந்துள்ளது.
- நாகை மாவட்டம், மயிலாடுதுறை வட்டம், வழூவூரிலுள்ள வீரட்டேசுவரர் கோயிலில் மேற்கு திருச்சுற்றிலுள்ள மேடையில் மூத்த தேவி உருவம் வைக்கப்பட்டுள்ளது. மூத்த தேவியானவள் தனது வலது பக்கத்தில் மகன் மாந்தனுடனும், இடது பக்கத்தில் மகள் மாந்தியுடனும் அமர்ந்த கோலத்தில் ஒரே பீடத்தில் சிற்பம் வடிக்கப்பட்டுள்ளது. இத்தலத்திலும் அச்சிற்பத்தை தென்மேற்கு மூலையில் வைத்துள்ளனர் என்பது குறிப்பிடத்தக்கதாகும். இதன் காலம் பொ.ஊ. பத்தாம் நூற்றாண்டு எனக் கருதப்படுகிறது.
- திருக்கொண்டீச்வரம் பசுபதீஸ்வரர் கோவிலில் ஜேஷ்டா தேவி இடம் பெற்றுள்ளாள். இத்தலத்தில் இவள் ஒரு அனுக்கிரக தேவதை.
- திருச்சி திருவானைக்காவல் அகிலாண்டேஸ்வரி கோயிலில் ஜேஷ்டாதேவிக்கு சிலை உண்டு.
- பல்லவன் இராச சிம்மன் எடுப்பித்த காஞ்சிக் கயிலாச நாதர் கோயிலிலும், கும்பகோணம் கும்பேசுவரர் கோயிலில் மங்களாம்பிகை சன்னிதிக்கு வடமேற்கேயும், வெடால் ஆண்டவர் திருக்கோயில் தென் புறத்திலும் சேஷ்டாதேவியின் திருவுருவம் நல்ல கட்டமைப்புடன் கூடிய இடத்தில் உள்ளது.
- திருச்சி மாவட்டம் உய்யக்கொண்டான் மலை "உஜ்ஜீவநாதர்' (மார்க்கண்டேயருக்கு மீண்டும் ஜீவன் அளித்ததால் சிவபெருமானுக்கு இப்பெயர்) கோவிலில் ஜேஷ்டாதேவியின் சிலை வித்தியாசமான வடிவமைப்பில் உள்ளது.
- ஓரையூர் சிவன் கோயில், கடலூர் மாவட்டம்
- குளித்தலை கடம்பவனநாதர் கோயில் - திருச்சுற்றில் உள்ளது.
- சேலம் ஸ்ரீ சுகவனேஸ்வரர் கோயில் - திருச்சுற்றில் தென்மேற்கு மூலையில் ஸ்ரீ மகாலட்சுமி சன்னதிக்கு அருகே தனிக்கல்லாக வைக்கப்பட்டுள்ளது.
- மோகனூர் அசலதீபேசுவரர் கோயில் - சுற்றுசுவரில் பதியப்பட்டுள்ளது.
- திருமுக்கூடலூர் அகத்தீசுவரர் கோயில் - திருச்சுற்றில் உள்ளது.
- சிறீராமசமுத்திரம் வாலீசுவரர் கோயில் - கோயிலுக்கு வெளியே பிள்ளையார், நவக்கிரக சன்னதி அருகே உள்ளது.
- பெரணமல்லூர் திருக்கரேசுவரர் கோயில
- திருப்பத்தூர் மாவட்டம், திருப்பத்தூர் அருகே பொ.ஊ. 10-ஆம் நூற்றாண்டைச் சேர்ந்த வளமைத் தெய்வமான **தவ்வை** நடுகல்லை, தூய நெஞ்சக் கல்லூரி பேரராசிரியர்கள், செப்டம்பர் 2018-இல் கண்டெடுத்தனர்.
- விருதுநகர் மாவட்டம், அருப்புக்கோட்டை வட்டம், பரளச்சி கிராமத்தில் ஆகஸ்டு 2020-இல், பொ.ஊ. பத்தாம் நூற்றாண்டின் தவ்வை சிற்பத்தை கண்டெடுத்தனர்.
- உத்திரமேரூர், அருகே 1,200 ஆண்டுகளுக்கு முற்பட்ட பல்லவர் கால மூதேவி எனப்படும் ஜேஷ்டா தேவி கற்சிலையை, உத்திரமேரூர் வரலாற்று ஆய்வு மையத்தினர் மே 2021-இல் கண்டெடுத்தனர்.
- பண்ருட்டி அடுத்த திராசு கிராமத்தில் உள்ள ஜேஷ்டாதேவி கோவில் மிகவும் புகழ் பெற்றதாகும்.
# தவ்வை

## தமிழ் இலக்கியங்களில்

சங்க இலக்கியங்களில் இவர் மாமுகடி ( 'கரிய சேட்டை ஆகிய மூதேவி'), தவ்வை, காக்கைக் கொடியோள் பழையோள் உட்படப் பதினான்கு (14) பெயர்களால் அழைக்கப்படுகிறாள். தெற்கின் பெரும் பகுதியைப் பல்லவர் ஆட்சி செய்த 8ம் நூற்றாண்டில் தமிழர்களின் தாய்த் தெய்வமாக மூதேவி இருந்துள்ளார். நந்திவர்ம பல்லவனுக்கு இவளே குலதெய்வம். பல்லவர் காலத்தைக் காட்டிலும் பிற்காலச் சோழர்காலத்தில் சேட்டை வழிபாடு சிறப்புற்றிருந்தமையைக் கல்வெட்டுகள் கூறும். சமணர்கள் மூதேவியை வழிபட்டுள்ளனர்.  
:வேதாளம் சேருமே வெள்ளெருக்குப் பூக்குமே
:பாதாள மூலி படருமே – மூதேவி
:சென்றிருந்து வாழ்வளே சேடன் குடிபுகுமே
:மன்றோரம் சொன்னார் மனை
என்ற ஒளவையார் பாடலும்.
:மடியுளாள் மாமுகடி என்ப மடியிலான்
:தாளுளான் தாமரையி னாள்.
என்ற திருவள்ளுவர் குறளும் மூதேவியின் பழமையைக் கூறுகின்றன. குறளின் பொருள் சோம்பேறியிடம் மூதேவி தங்குவாள்; சோம்பல் இல்லாதவனிடம் சீதேவி தங்குவாள் என்பதாகும்.  
அழுக்கு, நாற்றம், துன்பம், புலம்பல், அடிக்கடி கொட்டாவி விடுதல், தலைவிரித்து போடுதல், எப்போதும் அழுக்கு ஆடைகளை அணிதல், அலங்கோலமாக இருத்தல், எதிர்மறையான எண்ணங்கள், தீராத மனக்கஷ்டம் இவை எல்லாம் மூதேவியின் அறிகுறிகளாகும். இவற்றில் ஒன்று இருந்தாலே வரிசையாக எல்லாமே நம்மிடம் குடி புகுந்துவிடும்.  
மூதேவி வழிபாடு தற்போது மிகவும் குறைந்துவிட்டது. மூதேவி என்ற நாட்டுப்புற சிறு தெய்வம் தமிழரிடையே வழங்கும் கதைகளிலும், பழமொழிகளிலும் தாழ்த்தப்பட்டு இழிசொல்லாக்கப்பட்டு விட்டதால் இவளுடைய முக்கியத்துவத்தைச் சரிவர உணர முடியாதிருக்கிறது.
# பாயின்ட் பிரேக்

**பாயின்ட் பிரேக்** (*Point Break*) திரைப்படம் கேத்தரின் பிகலோ இயக்கத்தில் கேயானு ரீவ்ஸ்,பேட்ரிக் ஸ்வேஜு,லொறி பெட்டி மற்றும் கேரி புசி ஆகியோரின் நடிப்பில் 1991ம் ஆண்டு வெளிவந்த அதிரடி திரைப்படமாகும். இத்திரைப்படம் வங்கி கொள்ளையைச் செய்யும் கடல் சறுக்கு சாகசம் செய்கிற கும்பலைப் பற்றியதாகும். இத்திரைப்படம் பெரும்பாலும் நல்ல விமர்சனங்களைப் பெற்றதுடன் வசூல்ரீதியாகவும் வெற்றி பெற்றது.மேலும் இப்படம் கல்ட் அந்தஸ்தையும் பெற்றது.இத்திரைப்படம் கேயானு ரீவ்ஸ் கதாநாயகனாக நடித்த முதல் திரைப்படமாகும்.
# பாயின்ட் பிரேக்

## கதைக்கரு

ஜானி உதாஹ்(கேயானு ரீவ்ஸ்) புதியதாக நியமிக்கப்படும் FBI ஏஜென்ட் ஆவார்.அவர் முன்னாள் ஜனாதிபதிகளின் முகமூடிகளை அணிந்த கும்பல்(ரோனல்ட் ரீகன்,ரிச்சர்ட் நிக்சன்,லிண்டன் ஜோத்ன்சொன் மற்றும் ஜிம்மி கார்ட்டர் ஆகியோரின் உருவ முகமூடிகள் அக்கும்பல் உறுப்பினர்களால் அணிந்துகொள்ளப்படுகின்றன) நடத்தும் வங்கி கொள்ளைகளைப் பற்றி விசாரணை செய்யும் ஆங்கேலோ பாபஸ் என்பவருக்கு உதவியாளராக நியமிக்கப்படுகிறார்.  
ஆங்கேலோ பாபஸ் அக்கொள்ளையர்கள் கடல் சறுக்கு செய்யும் மனிதர்களாக இருக்கலாம் என குறிப்பிடுகிறார்.அவர்களை கண்டறிய உதாஹ் கடல் சறுக்கு செய்யும் கும்பல்களுள் இனைய முற்படுகிறார்.அவர் கடல் சறுக்கு செய்யும் டைலர் ஆன் இன்டிகாட்(அநாதை பெண்) எனும் பெண்ணிடம் அதைக் கற்றுக்கொள்ள அணுகுகிறார்.அங்குள்ள கடல் சறுக்கு செய்யும் கும்பலின் தலைவரான் போதியுடன் நட்பை வளர்த்துகொள்கிறார்.அவர்கள் உதாஹை முன்னாள் கல்லூரியின் கால்பந்தாட்ட வீரர் எனக் கண்டுகொள்கின்றனர்.அக்கும்பல் சாகசம் செய்வதே லட்சியம் என போதி உதாஹிடம் விளக்குகிறார்.  
இந்த குறிப்பைக் கொண்டு உதாஹ் கடல் சறுக்கு செய்யும் மற்றொரு கும்பலைக் குற்றவாளிகள் என கருதுகிறார்.அவர்களைக் கைது செய்யும் போது அவர்கள் போதை வஸ்துக்களுடன் தொடர்புடையவர்கள் என தெரிகிறது.உதாஹின் யுகம் தவறாகிபோகிறது.  
போதியின் குழுவினர் கடல் சறுக்கு செய்யும் போது அவர்கள்தான் குற்றவாளிகள் என உதாஹ் அறிந்துகொள்கிறார்.அவர்களின் அடுத்த கொள்ளையின் போது உதாஹ் போதியை(ரீகன் உருவ முகமூடி அணிந்திருக்கிறார்) துரத்துகிறார்.ஒரு சறுக்கலின் போது உதாஹின் கால் உடைப்படுகிறது.அவருக்கு போதியை சுட வாய்ப்பிருந்தும் அதை சுட மறுத்துவிடுகிறார்.  
பின் போதி உதாஹை ஆகாயத் தாவலுக்கு அழைத்து செல்கிறார்.அதற்குப்பின் டைலர் போதியால் பிடித்து வைக்கப்பட்டிருப்பது உதாஹிற்கு தெரிகிறது.கோடையின் இறுதி கொள்ளையின்போது உதவினால் டைலரை விடுவிப்பதாக போதி ஒப்பந்தமிடுகிறார்.இறுதிக்கொள்ளையின் போது க்ரோமெட் பகுதி நேர காவலர் ஒருவரால் கொல்லப்படுகிறார்.போதி அவரைக் கொன்றுவிட்டு உதாஹை புறந்தள்ளிவிட்டு வெளியேறுகிறார்.  
தலைமை அதிகாரியை எதிர்த்து ஜானியும்,பாபஸும் போதியின் குழுவினர் மெக்ஸிகோ(டைலர் அங்குதான் சிறை வைக்கப்பட்டுள்ளார்) செல்வதற்கான விமானத் தளத்திற்கு விரைகின்றனர்.துப்பாக்கி சூட்டில் ஆங்கேலோ மற்றும் நதெனியெல் கொல்லப்படுகிறார்கள்.ரோச்சி படுகாயமடைகிறார்.போதி ஜானியை துப்பாக்கி முனையில் விமானம் ஏறுமாறு பணிக்கிறார்.போதியும்,ரோச்சியும் பாராசூடுகளின் உதவியுடன் விமானத்திலிருந்து குதிக்கின்றனர்.வேறு பாராசூடுகள் இல்லாததால் ஜானி விமானத்திலிருந்து குதித்து போதியை பற்றுகிறார்.பாராசூட்டை திறக்க போதி மறுத்துவிடுவதால் ஜானி அதை தரையை நெருங்கும் சமயத்தில் திறக்கிறார்.இதனால் அவரின் கால் மணிக்கட்டு மீண்டும் உடைகிறது.போதி டைலரை ஜானியிடம் ஒப்படைக்கிறார்.பின்பு தம் மெக்ஸிகோ நண்பருடன் தப்பி செல்கிறார்.  
ஒன்பது மாதங்களுக்கு பிறகு ஆஸ்திரேலியாவில் உள்ள பெல்ஸ் கடற்கரையில் போதியை சந்திக்கிறார்.போதி 50 ஆண்டு புயல் பற்றி குறிப்பிடுகிறார்.அவ்விருவரின் சண்டைக்குப்பின் ஜானி சமாளித்ததுடன் அவரைத் தம் கைவிலங்குடன் பிணைக்கிறார்.போதி தம் வாழ்நாள் விருப்பமான 50 ஆண்டு புயல் சறுக்கில் செல்ல அனுமதிக்குமாறு கேட்கிறார்.போதி இறந்துவிடுவார் என தெரிந்தும் ஜானி அவரை விடுவிக்கிறார்.போதி தம் முடிவைத் தேடி செல்கிறார்.ஜானி தம் பணியை விட்டுவிடுவதனை குறிக்குமாறு தம் F.B.I சின்னத்தை பெருங்கடலில் எறிகிறார்.
# பாயின்ட் பிரேக்

## கதாபாத்திரங்கள்

- ஜானி உதாஹ் ஆக கேயானு ரீவ்ஸ்
- போதி ஆக பேட்ரிக் ஸ்வேஜு
- டைலர் ஆன் இன்டிகாட் ஆக லொறி பெட்டி
- ஆங்கேலோ பாபஸ் ஆக கேரி புசி
# பாயின்ட் பிரேக்

## தயாரிப்பு

இப்படம் டைட்டானிக் புகழ் ஜேம்ஸ் கேமரூன்ஆல் தயாரிக்கப்பட்டது.இப்படத்தை இயக்கியிருப்பவர் அவரது மனைவியாகும்.
# வானொலி உழவர் சங்க செய்திக் கதிர்

**வானொலி உழவர் சங்க செய்திக் கதிர்** என்பது வானொலி உழவர் சங்கத்தின் வேளாண்அறிவியல் தமிழ் திங்களிதழ். 2000 ஆம் ஆண்டு முதல் வெளிவரும் இவ்விதழின் ஆசிரியராகத் “துகிலி சுப்பிரமணியம்” இருந்து வருகிறார். இவர் முன்னாள் பண்ணை வானொலி அலுவலர். இந்த இதழில் உழவுத் தொழில் தொடர்பான நுட்பக் கருத்துக்களை விளக்கமாக பயனுள்ள வகையில் வெளியிடப்பட்டு வருகிறது.
# மார்ட்டின் லூதர் கிங் நாள்

**மார்ட்டின் லூதர் கிங் நாள் ** (Martin Luther King, Jr. Day) அருள்திரு முனைவர் மார்ட்டின் லூதர் கிங் இளையவரின் பிறந்தநாளை நினைவுகூரும் வகையில் ஐக்கிய அமெரிக்காவில் கூட்டமைப்பு அரசு விடுமுறையாக கடைபிடிக்கப்படுகிறது. இது ஒவ்வொரு ஆண்டும் கிங்கின் பிறந்த நாளான சனவரி 15ஐ ஒட்டி வருகின்ற சனவரி மாதத்தின் மூன்றாவது திங்கட்கிழமை அன்று கொண்டாடப்படுகிறது.  
கிங் அமெரிக்க கூட்டமைப்பு மற்றும் மாநில சட்டங்களில் இனப்பாகுபாடுகளை வெற்றிகரமாக எதிர்த்த ஆப்பிரிக்க-அமெரிக்கரின் குடியுரிமை இயக்கத்தில் அகிம்சை வழியை பரப்பியவராவார். 1968ஆம் ஆண்டில் அவர் கொலைசெய்யப்பட்ட பின்னர் அவரது நினைவாக ஓர் கூட்டமைப்பு விடுமுறை கோரும் இயக்கம் ஏற்பட்டது. 1983ஆம் ஆண்டில் ஐக்கிய அமெரிக்காவின் அதிபர் ரோனால்டு ரேகன் இந்த விடுமுறையைச் சட்டமாக்கினார் . 1986ஆம் ஆண்டு சனவரி 20 அன்று முதன்முதலாக கடைபிடிக்கப்பட்டது. துவக்கத்தில் இதனை ஐக்கிய அமெரிக்காவின் சில மாநில அரசுகள் இதே பெயரில் கடைபிடிக்க விரும்பாது மாற்றுப் பெயர்களில் அல்லது பிற விடுமுறைகளுடன் இணைத்து கடைபிடித்தன. 2000ஆம் ஆண்டு முதன்முறையாக ஐக்கிய அமெரிக்காவி அனைத்து 50 மாநிலங்களிலும் அதிகாரபூர்வமாக இந்நாள் கடைபிடிக்கப்பட்டது.
மார்ட்டின் லூதர் கிங்கின் மனைவியுடன் இந்நாளைக் குறித்த கையொப்பமிடும் விழாவில் ]]
# ரொபேர்ட் லான்ச்பரி

**ரொபேர்ட் லான்ச்பரி ** (*Robert Lanchbury *, பிறப்பு: பிப்ரவரி 11 1950 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 14 முதல்தர துடுப்பாட்டப் போட்டிகளிலும், 10 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1971-1985 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ரொபேர்ட் லான்ச்பரி

## வெளி இணைப்பு

ரொபேர்ட் லான்ச்பரி - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 14, 2012.
# ரொபர்ட் ஜெசன்

**ரொபர்ட் ஜெசன் ** (* Robert Jesson *, பிறப்பு: சூன் 17 1886, இறப்பு: பிப்ரவரி 22 1917 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 15 முதல்தர துடுப்பாட்டப் போட்டிகளில் கலந்து கொண்டுள்ளார். 1907-1910 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ரொபர்ட் ஜெசன்

## வெளி இணைப்பு

ரொபர்ட் ஜெசன் கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 14, 2012.
# தோமஸ் லான்ட்

**தோமஸ் லான்ட் ** (*Thomas Land *, பிறப்பு: 1714, இறப்பு: 1791 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார்.
# தோமஸ் லான்ட்

## வெளி இணைப்பு

விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 14, 2012.
# ஜான் வில்லியம் கிங்

**ஜான் வில்லியம் கிங் ** (*John William King *, பிறப்பு: சனவரி 21 1908, இறப்பு: மார்ச்சு 25 1953 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 48 முதல்தர துடுப்பாட்டப் போட்டிகளில் கலந்து கொண்டுள்ளார். 1927-1929 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜான் வில்லியம் கிங்

## வெளி இணைப்பு

ஜான் வில்லியம் கிங் கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 14, 2012.
# பவுல் கிங்

**பவுல் கிங் ** *(Paul King *, பிறப்பு: பிப்ரவரி 25 1979), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு ஏ-தர துடுப்பாட்டப் போட்டிகளில் கலந்து கொண்டுள்ளார். 2000-2005 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
# பவுல் கிங்

## வெளி இணைப்பு

பவுல் கிங் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 14, 2012.
# வில்லியம் ஜெர்விஸ்

**வில்லியம் ஜெர்விஸ் ** (*William Jervis *, பிறப்பு: சனவரி 25 1827, இறப்பு: மார்ச்சு 25 1909 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து முதல்தர துடுப்பாட்டப் போட்டிகளில் கலந்து கொண்டுள்ளார். 1848-1873 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# வில்லியம் ஜெர்விஸ்

## வெளி இணைப்பு

வில்லியம் ஜெர்விஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 14, 2012.
# வில்லியம் கிங் (லண்டன் துடுப்பாட்டக்காரர்)

**வில்லியம் கிங்** (*William King*, 18ம் நூற்றாண்டு பிறப்பு, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார்.
# வில்லியம் கிங் (லண்டன் துடுப்பாட்டக்காரர்)

## வெளி இணைப்பு

வில்லியம் கிங் (லண்டன் துடுப்பாட்டக்காரர்) விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 14, 2012.
# சீதை

, (நடுவில்) இலக்குமணன், சீதையுடன் அனுமார்]]  
**சீதை** இந்து சமய இதிகாசமான இராமாயணத்தில் ஒரு முக்கிய கதாபாத்திரமாவார். விஷ்ணுவின் அவதாரமான இராமரின் மனைவியாக இவரை இராமாயணம் சித்தரிக்கிறது. எனவே, இவர் லட்சுமியின் அவதாரமாகக் கருதப்படுகிறார்.
# சீதை

## சீதையின் பிற பெயர்கள்

ஜனகரின் மகளானதால் **ஜானகி** என்றும், மிதிலை நாட்டு இளவரசியாதலால் **மைதிலி** எனவும் சீதைக்கு பிற பெயர்கள் உண்டு. ஜனகருக்கு **விதேகன்** என்ற பெயர் இருந்ததால், சீதைக்கு **வைதேகி** என்ற பெயரும் உண்டு. பூமியில் இருந்து கிடைத்ததால் **பூமிஜா** என்ற பெயரும் உண்டு.
# சீதை

## சீதையின் கதை

### குழந்தை பருவம் முதல் திருமணம் வரை

வின் ஓவியம்]]
வின் சிறகுகளை வெட்டி எறியும் இராவணன் - ரவிவர்மாவின் ஓவியம்]]  
மிதிலை மன்னனான ஜனகர், குழந்தை சீதையை பூமியில் புதைந்திருந்த பெட்டியிலிருந்து கண்டெடுத்து வளர்த்தார். இதனால் சீதை பூமாதேவியின் அவதாரமாக கருதப் படுகிறார். சீதை வயதுக்கு வந்தவுடன் அவரை மணமுடித்துக் கொடுக்க சுயம்வரம் நடத்திய ஜனகர், தனக்கு சிவனால் வழங்கப்பட்ட வில்லில் வெற்றியுடன் நாண் ஏற்றுபவருக்கு சீதையை திருமணம் செய்து வைப்பதாக அறிவித்தார். இந்த சுயம்வரத்தில் இராமர் உட்பட பல ராஜகுமாரர்கள் கலந்து கொண்டனர். எவராலும் அசைக்கக்கூட முடியாத வில்லை இராமர் நாணேற்ற முற்படும் போது பெரும் ஓசையுடன் வில் முறிந்தே விட்டது. இதனால் சீதை இராமரின் மனைவியானார்.
# சீதை

## சீதையின் கதை

### வனவாசம்

இராமர் காட்டுக்கு 14 வருடங்கள் வனவாசம் செய்த போது அவருடன் சீதையும் இலட்சுமணனும் சென்றனர். அப்போது இலங்கை அரசனான இராவணன் சீதையை அபகரித்துச்சென்று தன் தலைநகரில் இருந்த அசோகவனத்தில் தங்க வைத்தான். பின்னர் இராமர் வானரங்களின் துணையுடன் இராவணனை வென்று சீதையை மீட்டார்.
# சீதை

## சீதையின் கதை

### பிந்தைய வாழ்க்கை

வனவாசம் முடிந்து அயோத்தி திரும்பியவுடன் இராமர் மன்னனானார், சீதை அரசியானாள். சில ஆண்டுகளுக்கு பிறகு நாட்டு மக்கள் சிலர் மாற்றான் வீட்டில் இருந்த சீதையை இராமர் தன்னுடன் வைத்துக்கொள்வது சரியில்லை என்று பேசிக்கொள்வதை அறிந்த இராமர் சீதையை வால்மீகியின் ஆசிரமத்திற்கு அனுப்பி வைத்தார். அப்போது சீதை கர்ப்பவதியாகவும் இருந்தார். வால்மீகியின் ஆசிரமத்தில் சீதைக்கு லவன் மற்றும் குசன் என இரட்டை ஆண் குழந்தைகள் பிறந்தது.  
இரு மகன்களையும் தானே வளர்த்த சீதை சில வருடங்கள் கழித்து அவர்களுடைய தந்தையான இராமரிடம் ஒப்படைத்தாள். பிறகு பூமியை பிளந்து அதனுள்ளே ஐக்கியமானாள்.
# சீதை

## சீதை பற்றிய சங்கப்பாடல்

சீதை பற்றிய செய்தி ஒன்றைச் சங்கப்பாடல் தெரிவிக்கிறது.  
சோழன் செருப்பாழி எறிந்த இளஞ்சேட்சென்னி தன்னைப் பாடிய புலவர் ஊன்பொதி பசுங்குடையாருக்கு பலவகையான அணிகலன்களைப் பரிசாக வழங்கினான். புலவரின் சுற்றம் அந்த அணிகலன்களை முன்பின் பார்த்ததில்லை. எனவே அவர்கள் விரலில் அணியவேண்டுவனவற்றைக் காதிலும், காதில் அணியவேண்டுவனவற்றை விரலிலும், இடுப்பில் அணியவேண்டுவனவற்றைக் கழுத்திலும், கழுத்தில் அணியவேண்டுவனவற்றை இடுப்பிலும் அணிந்துகொண்டனராம். இது எப்படி இருந்தது என்றால் இராமனுடன் காட்டுக்கு வந்திருந்த சீதையை இராவண அரக்கன் கொண்டுசென்றபோது அவள் தன் அணிகலன்களை ஒவ்வொன்றாகக் கழற்றி எறிந்துகொண்டு சென்றதைக் கண்ட குரங்குகள் எங்கு அணிந்துகொள்வது எனத் தெரியாமல் அணிந்துகொண்டதைப் போல இருந்ததாம்.
# இராமர்

**இராமர்** (*Rama*) இந்து இதிகாசங்களின்படி, இந்துக் கடவுள் விஷ்ணுவின் ஏழாவது அவதாரம் மற்றும் இச்வாகு குல அயோத்தியின் அரசர் தசரதனின் நான்கு மகன்களில் மூத்தவர். மற்றவர்கள் இலக்குவன், பரதன், சத்துருகனன் ஆவர். பொதுவாக இராமர் 12,00,000 ஆண்டுகளுக்கு முன்னர் திரேதா யுகத்தில் பிறந்தார் என்று குறிப்பிடப்படுகின்றார்.  
பொ.ஊ.மு. 4 ஆம் நூற்றாண்டுகள் (பொ.ஊ.மு. 3900) அளவில் வால்மீகி எனும் முனிவரால் இயற்றப்பட்டதாகக் கருதப்படும் இராமாயணக் காவியத்தின் முக்கிய மாந்தர் இராமர் ஆவார். இராமரைக் கடவுளாக பல கோடி இந்து சமயத்தவர்கள் நம்பிக்கை கொண்டுள்ளனர். குறிப்பாக விஷ்ணுவின் அவதாரங்களுள் ஒருவராக இவர் கருதப்படுகிறார். ராமர் ஏக பத்தினி விரதம் கடை பிடித்தார். தந்தை சொல் மிக்க மந்திரம் இல்லை என்று வாழ்ந்தவர். இராமனை அவதாரமாகக் கருதாமல் சிறப்பானவராகக் (Supreme Being) கருதும் பிரிவுகளும் உண்டு. ராமர் என்ற பெயரில் மன்னர் ஒருவர் இந்திய வரலாற்றில் இருந்தாரா என்பது பற்றி பல ஆராய்ச்சிகளும், கருத்து வேறுபாடுகளும் உண்டு.
# இராமர்

## கம்ப இராமாயணம்

கம்பரால் தமிழில் இயற்றப்பட்ட இராமாயணம் கம்ப இராமாயணம் ஆகும். இது சிறந்ததோர் தமிழ் இலக்கியமாகும். கம்பரின் இராமாயணம் வால்மீகி இராமாயணத்திலிருந்து பல இடங்களில் வேறுபடுகிறது.
# இராமர்

## இராமாயண இதிகாசம்

### ராமர் அவதாரம்

தசரதன் என்ற அரசன் அயோத்தியை அரசாண்டு வந்தான். அவனுக்கு கோசலை, கைகேயி, சுமித்திரை என்ற மூன்று மனைவியர் உண்டு. எல்லா செல்வமும் இருந்தும் குழந்தைச் செல்வம் மட்டும் இல்லை. அதனால் தசரதன் பெரிதும் வருந்தினான். புத்திரபேறுக்கான யாகங்கள் பல செய்தான். அதன் பயனாக அவன் மனைவியர் மூவரும் கருவுற்றனர். தசரதனின் முதல் மனைவி கோசலை ஆவாள். அவள் வயிற்றிலிருந்து திருமால் இராமராகப் பிறந்தார். இரண்டாம் மனைவி கைகேயி வயிற்றில் பரதன் பிறந்தான். மூன்றாம் மனைவி சுமித்திரை வயிற்றில் இலக்குவன், சத்துருக்கன் என்ற இருவரும் பிறந்தனர். தசரதன் தம் மக்கள் நால்வரையும் குலகுருவாகிய வசிட்டரிடம் கல்வி கற்கச் செய்தான். அவர்கள் நால்வரும் கல்வி கேள்விகளிலும், போர்ப்பயிற்சிகளிலும் சிறந்து விளங்கினர்.
# இராமர்

## இராமாயண இதிகாசம்

### விசுவாமித்திரருடன் அனுப்பி வைத்தல் மற்றும் தாடகை வதம்

விசுவாமித்திரர் என்ற முனிவர் காட்டில் வேள்வி செய்தார். தாடகை முதலான அரக்கர்கள் அவர் வேள்விக்கு இடையூறு செய்தனர். விசுவாமித்திரர் தசரதனிடம் வந்தார். தம் வேள்வியைக் காக்கும் பொருட்டு இராமனை அனுப்புமாறு கேட்டார். தசரதர் இராமனுடன் இலக்குவனையும் அனுப்பி வைத்தான். முனிவர் பலா, அதிபலா என்ற மந்திரங்களை உபதேசம் செய்தார்.  
இராமரும், இலக்குவனும் தாடகை முதலாய அரக்கர்களை வதம் செய்து முனிவர் வேள்வியைக் காத்தனர். வேள்வியும் சிறந்த முறையில் முடிந்தது.
# இராமர்

## இராமாயண இதிகாசம்

### மிதிலை நகர் செல்லுதலும் திருமணமும்

பிறகு விசுவாமித்திரர் இராமனையும் இலக்குவனையும் அழைத்துக் கொண்டு மிதிலைக்குச் செல்லும் வழியில் கௌதம முனிவரால் சபிக்கப்பட்டு கல்லாக கிடந்த அகலிகை மீது இராமரின் திருவடி பட்டதால், சாபம் நீங்கி மீண்டும் உண்மை உருவிற்கு வந்தாள்.  
சனகன் என்ற மன்னன் மிதிலையை ஆண்டு வந்தான். அவனுக்குச் சீதை என்ற ஓர் அழகிய மகள் இருந்தாள். தம்மிடம் உள்ள வில்லை வளைப்பவருக்குச் சீதையைத் திருமணம் செய்து கொடுப்பதாக அவன் அறிவித்திருந்தான். மன்னர்கள் பலர் அவ்வில்லை வளைக்க முயன்றனர், முடியவில்லை. இராமர் அவ்வில்லை வளைத்து முறித்தார். சனகன் மகிழ்ந்து தன் மகள் சீதையை இராமருக்கு திருமணம் செய்து கொடுத்தான்.
# இராமர்

## இராமாயண இதிகாசம்

### பட்டாபிஷேக ஏற்பாடுகளும் காடேகுதலும்

திருமணம் முடிந்து வந்த இராமருக்கு முடிசூட்ட எண்ணினான் தசரதன். அதற்கு நாளும் குறித்து விட்டான். எல்லா ஏற்பாடுகளும் தயாராகி விட்டன. கைகேயியின் சிறப்பு பணிப்பெண் கூனி (மந்தரை) ஆவாள். அவள் கைகேயியின் மகன் பரதனுக்கு முடிசூட்ட எண்ணினாள். அதனை கைகேயியிடம் தெரிவித்தாள். முதலில் கைகேயி ஒப்புக் கொள்ளவில்லை. பிறகு பலவிதமாகச் சொல்லிக் கூனி கைகேயியின் மனத்தை மாற்றிவிட்டாள். கைகேயி, தசரதனிடம் பிடிவாதம் செய்து தம்மகன் பரதன் நாடாளும்படியாகவும், இராமர் பதினான்கு ஆண்டு காடாளும்படியாகவும் உறுதிமொழி வாங்கி விட்டாள். தந்தை சொற்படி இராமர் உடனே காட்டிற்குச் சென்றார். சீதையும், இலக்குவனும் உடன் சென்றனர். அதனை அறிந்த தசரதன் உயிர் துறந்தான்.  
கேகய நாட்டிற்குச் சென்ற பரதன் அப்பொழுதுதான் திரும்பி வந்தான். வந்தவுடன் நடந்ததை அறிந்தான். மிகவும் வருந்தினான். தன் தாயை வெறுத்தான். தந்தைக்குரிய இறுதிக் கடன்களைச் செய்தான். உடனே இராமரை அழைத்து வரக் காட்டிற்குச் சென்றான். காட்டிற்குச் சென்ற பரதன், இராமரைக் கண்டு வணங்கினான். திரும்பி வந்து நாடாளும்படி வேண்டினான். தந்தை சொற்படி பதினான்கு ஆண்டு கழித்து வருவதாகவும், அதுவரை பரதனை நாட்டை ஆளும்படி இராமர் கூறினார். பரதன் இராமரின் பாதுகைகளைப் பெற்று வந்து, அரசப் பிரதிநிதியாக ஆண்டு வந்தான்.
# இராமர்

## காட்டில் சான்றேர்களின் தொடர்பு

இராமர் காட்டில் வாழும் காலத்தில் குகன், பாரத்துவாசர், அகத்தியர், சபரி போன்ற சான்றேர்களின் தொடர்பு கிடைத்தது.
# இராமர்

## காட்டில் சான்றேர்களின் தொடர்பு

### சூர்ப்பனையின் மூக்கினை அறுத்தல்

இலங்கையை ஆண்டு வந்த இராவணன் தங்கை சூர்ப்பனகை ஆவாள். அவள் காட்டில் வாழும் இராம இலக்குவனரைக் கண்டாள். தன்னைத் திருமணம் செய்து கொள்ளும்படி இராமனைக் கட்டாயப்படுத்தினாள். இலக்குவன் கோபம் கொண்டு சூர்ப்பனகையின் மூக்கினை அறுத்து எறிகிறான். சூர்ப்பனகை அழுது கொண்டு இராவணனிடம் சென்றாள். நடந்த செய்திகள் அனைத்தையும் சொல்லாமல், `இராமன் மனைவி சீதையை உனக்காக தூக்கி வர முயன்றேன். அவன் தம்பி இலக்குவன் என்னை அங்க ஈனப்படுத்தி விட்டான்' என்று கூறி அழுகிறள். இராவணன், சூர்ப்பனகையைச் சமாதானப்படுத்தி அவர்களைத் தண்டிப்பதாகவும் கூறுகிறான்.
# இராமர்

## காட்டில் சான்றேர்களின் தொடர்பு

### மாயமான்

இராவணன், மாரீசன் என்பவனை மாயமானாக அனுப்பி இராம இலக்குவரைத் தனியாகப் பிரித்தான். பிறகு, சீதை தனித்து இருப்பதை அறிந்து பர்ணசாலையோடு பெயர்த்துச் சீதையை தூக்கிக் கொண்டு சென்றான். வழியில் கழுகு அரசனாகிய சடாயு தடுத்தான். அவனை வெட்டி வீழ்த்தி விட்டு இராவணன் இலங்கையில் உள்ள அசோக வனத்தில் சீதையை மறைத்து வைத்தான். திரும்பி வந்த இராம, இலக்குவர் சீதையைக் காணாமல் தேடினர். வருந்தி வந்து கொண்டிருக்கும்பொழுது குற்றுயிராய்க் கிடந்த சடாயு என்ற கழுகு அரசன் உண்மையைக் கூறிவிட்டு உயிர் துறந்தான். தொடர்ந்து தேடி வரும்பொழுது சுக்ரீவனைச் சந்தித்தனர்.
# இராமர்

## காட்டில் சான்றேர்களின் தொடர்பு

### இராமருக்கும் சுக்ரீவனுக்குமான சந்திப்பு

சுக்ரீவன் குரங்குகளுக்கு அரசனாகிய வாலியின் தம்பி ஆவான். வாலி தன்னை துரத்தி விட்டதாகக் கூறினான் சுக்ரீவன். உடனே இராமர் வாலியைக் கொன்று சுக்ரீவனுக்குப் பட்டம் கட்டினார். பிறகு சுக்ரீவனும் அனுமாரும் குரங்குகளும், இராமருக்குத் துணையாக வந்தனர். இலங்கையில் சீதை இருக்கும் இடத்தை அறிந்து வருமாறு, இராமர் அனுமாரை அனுப்பினார். உடனே அனுமார் கடலைத் தாண்டி இலங்கையை அடைந்தார். எங்கும் தேடினார். கடைசியாக அசோக வனத்தில் சீதை இருப்பதைக் கண்டார். இராமர் கூறிய செய்திகளைக் கூறிவிட்டு திரும்பி வந்தார். இராமரிடம் வந்து சீதை இருக்கும் இடத்தைத் தெரிவித்தார்.  
அனைவரும் கடலைக் கடந்து இலங்கைக்குச் செல்ல வேண்டும். எனவே குரங்குகள் கல்லையும் மரத்தையும் கொண்டு கடலில் பாலம் கட்டின. அந்த பாலத்தின் வழியாக அனைவரும் கடலைக் கடந்து இலங்கைக்குச் சென்றனர்.
# இராமர்

## காட்டில் சான்றேர்களின் தொடர்பு

### விபீஷணன் இராமரிடம் சரணாகதி செய்தல்

இராவணனுக்குக் கும்பகருணன், வீடணன் என்ற இரண்டு தம்பியர் உண்டு. அவருள் வீடணன் நல்ல அறிஞன். அவன் இராவணனுக்குப் பல அறிவுரைகள் கூறினான். சீதையைக் கொண்டு போய்விட்டு விடும்படியும் சமாதானமாக வாழும்படியும் கூறினான். இராவணன் மறுத்து விட்டான். எனவே, வீடணன், இராவணனை விட்டுவிட்டு இராமர் பக்கம் வந்து சேர்ந்து கொண்டான்.
# இராமர்

## காட்டில் சான்றேர்களின் தொடர்பு

### போர்

பிறகு, இராமரின் படைகளுக்கும், இராவணனின் படைகளுக்கும் போர் தொடங்கியது. போரில் இராவணன் தம்பி கும்பகர்ணன் மாண்டான். இராவணன் மகன் இந்திரசித்தும் மாண்டான். படைவீரர்கள் பலரும் மாண்டனர். கடைசியாக இராமருக்கும் இராவணனுக்கும் போர் கடுமையாக நடந்தது. முடிவில் இராமர், இராவணனைக் கொன்றார். அதனைக் கண்ட தேவர்கள் மகிழ்ந்து ஆரவாரித்தனர். இலங்கைக்கு அரசனாக வீடணனுக்குப் பட்டம் கட்டினார் இராமர்.  
இராமர் சீதையை மீட்டுக் கொண்டு அயோத்திக்குத் திரும்பி வந்தார். பரதன் இராமரிடம் ஆட்சி பொறுப்பை ஒப்படைத்தான். ராமர் அயோத்திக்கு அரசராக முடிசூட்டிக் கொண்டார். தம்பியர் துணையுடன் சிறந்த முறையில் நாடாண்டார். மக்கள் அனைவரும் எல்லா நலனும் பெற்று மகிழ்ச்சியாக வாழ்ந்தனர்.
# இராமர்

## சங்க இலக்கியத்தில் இராமன்

இராமனைப்பற்றி இரண்டு சங்கப்பாடல்கள் சில செய்திகளைத் தருகின்றன.
# இராமர்

## சங்க இலக்கியத்தில் இராமன்

### அகநானூறு பாடல்

**மதுரைத் தமிழ் கூத்தனார் கடுவன் மள்ளனார் இயற்றிய அகநானூறு தொகுப்பில் இருக்கும் 70 வது பாடல் கருத்து:**
பாண்டியன் ஆட்சிக்கு உட்பட்டிருந்த தொன்முதுகோடி என்னும் தனுஷ்கோடியில் கடலோரத்தில் இருந்த ஆலமரத்தடியில் அமர்ந்துகொண்டு இராமன் மறை ஓதிக்கொண்டிருந்தான். இந்த நிகழ்ச்சி இலங்கை வெற்றிக்குப் பின்னர் நிகழ்ந்தது. அவனது மறையொலியைக் கேட்டு அம்மரத்தில் இருந்த பறவைகளும், அவனது படைகளும் சிறிதும் ஒலி எழுப்பாமல் கேட்டுக்கொண்டிருந்தன.
# இராமர்

## சங்க இலக்கியத்தில் இராமன்

### புறநானூறு பாடல்

**சோழன் செருப்பாழி எறிந்த இளஞ்சேட் சென்னியை ஊன்பொதி பசுங் குடையார் பாடிய பாடல் கருத்து:**
சோழன் செருப்பாழி எறிந்த இளஞ்சேட்சென்னி தன்னைப் பாடிய புலவர் ஊன்பொதி பசுங்குடையாருக்கு பலவகையான அணிகலன்களைப் பரிசாக வழங்கினான். புலவரின் சுற்றம் அந்த அணிகலன்களை முன்பின் பார்த்ததில்லை. எனவே அவர்கள் விரலில் அணியவேண்டுவனவற்றைக் காதிலும், காதில் அணியவேண்டுவனவற்றை விரலிலும், இடுப்பில் அணியவேண்டுவனவற்றைக் கழுத்திலும், கழுத்தில் அணியவேண்டுவனவற்றை இடுப்பிலும் அணிந்துகொண்டனராம். இது எப்படி இருந்தது என்றால் இராமனுடன் காட்டுக்கு வந்திருந்த சீதையை இராவண அரக்கன் கொண்டுசென்றபோது அவள் தன் அணிகலன்களை ஒவ்வொன்றாகக் கழற்றி எறிந்துகொண்டு சென்றதைக் கண்ட குரங்குகள் எங்கு அணிந்துகொள்வது எனத் தெரியாமல் அணிந்துகொண்டதைப் போல இருந்ததாம்.
# இராமர்

## சிலப்பதிகாரத்தில்

சிலப்பதிகாரத்தில் மதுரைக்காண்டத்தில், ஆய்ச்சியர் குரவைப் பாடலில் திருமால் அவதாரங்களில் இராமரும் துதிக்கப்படுகின்றார்.
<poem>
மூவுலகும் ஈரடியால் முறைநிரம்பா வகைமுடியத்
தாவிய சேவடி சேப்பத் தம்பியொடும் தான் போந்து
சோவரணும் போர்மடியத் தொல்லிலங்கை கட்டழித்த
சேவகன் சீர் கேளாத செவியென்ன செவியே
திருமால்சீர் கேளாத செவியென்ன செவியே!</poem>
# இராமர்

## ராமர் உருவம் கொண்ட மதுரை நாயக்கர் காசுகள்

தமிழகத்தின் மதுரைப் பகுதியை ஆண்ட மதுரை நாயக்கர்கள் காசுகளில், வில் அம்புடன் நின்ற நிலையில் உள்ள ராமர் உருவம் கொண்ட காசுகளும் உண்டு.
# இராமர்

## ராமர் திருக்கோயில்கள்

ராமருக்கான திருக்கோயில்கள் பல நாடுகளிலும் உள்ளன.  
- கோதண்டராமர் கோயில், இராமேஸ்வரம்
- மதுராந்தகம் ஏரிகாத்த ராமர் கோயில்
- பத்திராசலம் கோவில், தெலங்காணா
- கும்பகோணம் இராமசுவாமி கோயில்
- முடிகொண்டான் கோதண்டராமர் கோயில்
- ரகுநாத் கோயில்
- தில்லைவிளாகம் வீரகோதண்டராமர் கோயில், தமிழ்நாடு
# இராமர்

## தாய்லாந்து மன்னர்களில் பெயர்களில் இராமர்

அவதாரக்கடவுள் இராமரின் பெயரிலேயே தாய்லாந்தின் மன்னர்கள் (Rama (Kings of Thailand))பெயர்கள் அமைகின்றன.
# ரஜரட்டை பல்கலைக்கழகம்

**ரஜரட்டை பல்கலைக்கழகம்** (*Rajarata University of Sri Lanka*) இலங்கை அனுராதபுரம் மாவட்டத்தில் மிகிந்தலைக்கு அருகே அமைந்துள்ள ஒரு பல்கலைக்கழகம் ஆகும். இது 1996 சனவரி 31 இல் ஆரம்பிக்கப்பட்டது.  
இப்பல்கலைக்கழகத்தில் பின்வரும் பீடங்கள் பிரதானமாக அமையப் பெற்றுள்ளன.
- பிரயோக விஞ்ஞானம்
- முகாமைத்துவ கற்கை பீடம்
- சமூக விஞ்ஞான மனித மேம்பாட்டிற்கான பீடம்
- விவசாய பீடம்
- மருத்துவமும் அதன் துறைசார்ந்த விஞ்ஞான பீடம்
# ரஜரட்டை பல்கலைக்கழகம்

## வெளியிணைப்புகள்

- ரஜரட்ட பல்கலைக்கழகம்
# இலங்கை வயம்ப பல்கலைக்கழகம்

**இலங்கை வயம்ப பல்கலைக்கழகம்** *Wayamba University of Sri Lanka* இது இலங்கை, குருநாகல் மாவட்டத்தில் குளியாபிட்டிய எனுமிடத்திற்கு அண்மையில் அமைந்துள்ளது. இப்பல்கலைக்கழகம் சனவரி 1999ம் ஆண்டில் ஆரம்பிக்கப்பட்டது.  
இப்பல்கலைக்கழகத்தில் பின்வரும் பீடங்கள் பிரதானமாக அமையப்பெற்றுள்ளன.  
- விவசாய பெருந்தோட்ட முகாமைத்துவம்
- பிரயோக விஞ்ஞானம்
- வியாபார நிதியியல் பீடம்
- கால் நடை, மீன்பிடித்துறை, ஊட்டச்சத்து பீடம்
# இலங்கை வயம்ப பல்கலைக்கழகம்

## வெளியிணைப்புகள்

- வயம்ப பல்கலைக்கழகம்
# யானைகள் புத்துணர்வு முகாம்

**முதுமலை யானைகள் புத்துணர்வு முகாம்** என்பது தமிழ்நாட்டிலுள்ள கோயில் யானைகளின் உடல் மற்றும் மனம் சார்ந்த உளைச்சலைப் போக்கி, அவை ஓய்வெடுக்கவும் தெம்பு பெறவும் மருத்துவ கவனம் பெறவும் வாய்ப்பளிக்கின்ற ஏற்பாடு ஆகும். இந்து சமய அறநிலையத் துறை சார்பில் யானைகள் நல வாழ்வு முகாம் 2003-ஆம் ஆண்டு துவங்கப்பட்டது.
# யானைகள் புத்துணர்வு முகாம்

## முதுமலை தேசிய பூங்கா

நீலகிரி மலையின் வடமேற்கு பகுதியில் அமைந்துள்ள முதுமலை தேசிய பூங்கா தமிழ்நாடு, கர்நாடகம் மற்றும் கேரளா ஆகிய மூன்று மாநிலங்கள் கூடுமிடத்தில் அமைந்துள்ளது. மேலும் இந்த தேசிய பூங்கா யுனெஸ்கோ அமைப்பால் உலகப்பாரம்பரியச் சின்னங்களில் ஒன்றாக அறிவிக்கப்பட்டுள்ளது.
# யானைகள் புத்துணர்வு முகாம்

## தெப்பக்காடு புத்துணர்வு முகாம்

முதுமலை பூங்காவைச் சார்ந்த புலிகள் காப்பகம் அமைந்துள்ள தெப்பக்காட்டில் கோவில் யானைகளுக்குப் புத்துணர்வு 2011 திசம்பர் 14ஆம் நாள் தொடங்கி, 2012 சனவரி 30ஆம் நாள் முடிய 48 நாள்கள் நடைபெறுவதாக ஏற்பாடு செய்யப்பட்டது..
# யானைகள் புத்துணர்வு முகாம்

## தேக்கம்பட்டி புத்துணர்வு முகாம்

தெப்பக்காட்டில் 4 ஆண்டுகள் நடைபெற்ற முகாம், பின்னர் கோவை மாவட்டம், மேட்டுப்பாளையம் வட்டம், காரமடை ஊராட்சி ஒன்றியத்தில் உள்ள தேக்கம்பட்டி ஊராட்சியின் பவானி ஆற்றுப் படுகையில் தொடர்ந்து நடைபெற்று வருகிறது. யானைகள் முகாம் 6 ஏக்கரில் அமைக்கப்பட்டுள்ளது. முகாமில் பாகன்கள் தங்கும் இடம், ஓய்வு அறை, தீவன மேடை, சமையல் கூடம், யானைகளைக் குளிக்க வைப்பதற்காக ஷவா்பாத், பாகன்கள் மற்றும் யானைகளுக்கு மருத்துவப் பரிசோதனை நிலையம், முகாமில் பங்கேற்றுள்ள யானைகள் நடைப்பயிற்சி மேற்கொள்வதற்காக 3.4 கி.மீ தூரமுள்ள நடைபாதை ஆகியவை அமைக்கப்பட்டுள்ளன.  
முகாமை சுற்றியுள்ள பகுதிகளில் காட்டு யானைகளின் நடமாட்டத்தைக் கண்காணிக்க 6 அடுக்கு முறையில் பாதுகாப்பு போடப்பட்டுள்ளது. வனப்பகுதிகளில் காட்டு யானைகள் வருகையைக் கண்டறிய 6 கண்காணிப்புக் கோபுரங்கள் அமைக்கப்பட்டுள்ளன. முகாமுக்குள் காட்டு யானைகள் புகுவதைத் தடுக்க 1.50 கி.மீ. தூரத்துக்கு சூரிய மின்வேலி, தொங்கு மின் வேலிகள் அமைக்கப்பட்டுள்ளன. முகாமைச் சுற்றிலும் 14 இடங்களில் புகைப்படக்கருவிகள் பொருத்தப்பட்டுள்ளன. இதுமட்டுமல்லாமல் பாகன்கள், முகாமில் பணிபுரியும் ஊழியா்கள் ஆகியோருக்கு சுகாதாரமான முறையில் தரமான உணவு வழங்க ஏற்பாடு செய்யப்பட்டுள்ளது என்றனா்.  
11-ஆவது யானைகள் சிறப்பு நல வாழ்வு முகாம் மேட்டுப்பாளையம் வன பத்ரகாளியம்மன் கோயில் அருகே பவானி ஆற்றுப் படுகையில் 14 டிசம்பர் 2018 (வெள்ளிக் கிழமை) அன்று துவங்கியது. 12-வது யானைகள் சிறப்பு முகாம் 15 டிசம்பர் 2019 (ஞாயிற்றுக்கிழமை) அன்று துவங்கியது.
# யானைகள் புத்துணர்வு முகாம்

## மருத்துவ உதவி

முகாம் நுழைவு வாயில் பகுதியில் யானைகளுக்கு சோடியம் கார்பனேட் கலந்த மருந்து தெளிக்கப்பட்டது. கால்களில் காயம் உள்ள யானைகளுக்கு நோய் பரவாமல் இருக்க சுண்ணாம்பு, பிளீச்சிங் பவுடர் தெளிக்கப்பட்டது.
# யானைகள் புத்துணர்வு முகாம்

## யானைகளுக்கு உணவு, உடற்பிடிப்பு, நடைபயிற்சி

யானைகளுக்குப் புத்துணர்வு வழங்கும் முகாமின் செயல்பாடுகளுள் உணவு ஊட்டுதல், உடற்பிடிப்பு அளித்தல், நடைபயிற்சி கொடுத்தல் உட்பட பல கூறுகள் இருந்தன. யானைகளின் எடைக்கு ஏற்ப உணவு வழங்கப்பட்டது. சோறு, கம்பு, பாசிப்பயிறு, உப்பு, புல், வெல்லம் கலந்து உணவு யானைகளுக்கு ஊட்டப்பட்டது. உணவு உருண்டையில் சூரணம் எனப்படும் சீரணத்திற்கான இயற்கை உணவு கலந்து வழங்கினர். தினமும் காலை, மாலை நேரத்தில் யானைகளுக்கு எளிய நடை பயிற்சி வழங்கப்பட்டது. யானைகளை மூன்று முதல் நான்கு கிலோமீட்டர் வரை நடைபயிற்சிக்கு அழைத்துச் சென்றபின் அவற்றிற்குக் குளியல் நடத்தினர். யானைகளை முதலில் ஆற்றில் படுக்கவைப்பர். பின்னர் அவற்றின் தசைகளைச் சிறப்பாகச் செயல்பட வைக்கும் வகையில் அவற்றிற்கு உடற்பிடிப்பு (massage) அளிக்கப்பட்டது. யானைகளின் உடல் நலன் தொடர்பாகத் தினமும் சிறப்பு மருத்துவர்கள் பரிசோதனை நடத்தினர். கோவில் யானைகள் மக்கள் கூட்டத்தில் வாழ்ந்து பழகியவை. அவற்றிற்கு புத்துணர்வு முகாம் அனுபவம் புதுமையான ஒன்று. தெப்பக்காட்டில் அவை இயற்கையான வன சூழ்நிலையில் வசிப்பதால் அவற்றின் மனநிலை நிறைவாக இருக்கும்.
# ஊவா வெல்லச பல்கலைக்கழகம்

**ஊவா வெல்லச பல்கலைக்கழகம்** (*Uva Wellassa University*) இலங்கையில் உள்ள பொதுப் பல்கலைக்கழகங்களுள் ஒன்று. இது இலங்கையின் மிக உயர்ந்த பகுதியில் அமைந்துள்ளதும் மிதமான காலநிலையைக் கொண்டதுமான ஊவா மாகாணத் தலைநகர் பதுளைக்கு மிக சமீபமாக அமைக்கப்பட்டுள்ளது. இப்பல்பலைக்கழகம் 2005ம் ஆண்டில் ஆரம்பிக்கப்பட்டது. இலங்கையில் அழகான இயற்கை வனப்பு மிகுந்த பல்கலைக்கழகமாக இது காணப்படுகின்றது.
# ஊவா வெல்லச பல்கலைக்கழகம்

## கற்கைப் பீடங்கள்

இப்பல்கலைக்கழகத்தில் பின்வரும் பீடங்கள் அமையப்பெற்றுள்ளன:  
- விஞ்ஞான தொழில்நுட்பம்
- முகாமைத்துவ பீடம்
- விலங்குகள் விஞ்ஞானம் மற்றும் ஏற்றுமதி விவசாய பீடம்
# ஊவா வெல்லச பல்கலைக்கழகம்

## வெளியிணைப்புகள்

- ஊவா வெல்லச பல்கலைக்கழகம்
# புனித வனத்து அந்தோனியார்

**புனித வனத்து** அந்தோணியார் (*Anthony of the Desert*) ஒரு கிறித்தவப் புனிதர்.
# புனித வனத்து அந்தோனியார்

## வாழ்க்கைக் குறிப்பு

எகிப்து நாட்டிலுள்ள ”கோமா” என்னும் சிற்றூரில் மிக வசதி படைத்த செல்வம்மிக்க குடும்பத்தில் பிறந்தார் புனித வனத்து அந்தோணியார் . பிறந்த ஆண்டு: கி.பி 251. தன் இருபதாவது வயதில் பெற்றோர்களை இழந்தார்.
# புனித வனத்து அந்தோனியார்

## வாழ்க்கைக் குறிப்பு

### மனமாற்றம்

தினம் தவறாது திருப்பலியில் பங்கெடுத்தார், ஒருநாள் திருப்பலியில் கேட்ட பின்வரும் விவிலிய வசனம் அவரை மாற்றியது "இன்னும் ஒன்று உனக்கு குறைவாக உள்ளது.உனக்கு உள்ளதெல்லாம் விற்று ஏழைகளுக்கு கொடு வானகத்தில் உனக்கு செல்வம் கிடைக்கும்.பின்பு வந்து என்னைப் பின் செல்"(லூக் 18:22) ,பின் வீட்டிற்கு சென்று தன் சொத்துக்களை விற்று ஏழைகளுக்கு கொடுத்துவிட்டு, தன் தங்கையை காப்பகம் ஒன்றில் தங்கவைத்துவிட்டு இயேசுவைத் தேடி தனிமையில் கடுந்தவ வாழ்க்கை மேற்கொண்டார். கி.பி 272ல் இருந்து கி.பி 285 வரை புனிதரின் தவம் நீடித்தது.  
அதே சமயம் வனத்து சின்னப்பர் பற்றி கேள்வியுற்று அவரைப்போல துறவு மேற்கொண்டார். புனிதரின் பக்தி முயற்சியை முறியடிக்க சாத்தான் பல வகைகளில் சோதித்தான் முடிவு தோல்வியே. கரடுமுரடான கட்டந்தரையில் படுத்து தூங்கி உப்பும், ரொட்டித்துண்டும் உண்டு உடலை ஒருத்து வாழ்ந்தார்.
# புனித வனத்து அந்தோனியார்

## வாழ்க்கைக் குறிப்பு

### சாத்தானின் சோதனைகள்

அந்தோணியார் பல மீயியற்கை சோதனைகளை எதிர்கொண்டதாகவும், பல முறை சாத்தான் அவரை சோதித்ததாகவும் கிறித்தவர்கள் நம்புகின்றனர். ஒரு முறை சாத்தான் பெண் வேடமிட்டு வந்து சோதிக்க சிலுவை அடையளத்தால் அவனை முறியடித்தார், மறுமுறை தங்க, வெள்ளிக்கட்டிகளை பாதையில் இட்டு பொருளாசையால் சோதிக்க அந்தோணியார் அதை ஒரு பொருட்டாய் மதிக்காமல் இயேசுவின் பெயரால் விரட்டியடித்தார். சிலுவை அடையாளத்தினாலும் இயேசுவின் பெயராலும் பேய்களை எல்லாம் சிதறடித்தார்.
# புனித வனத்து அந்தோனியார்

## வாழ்க்கைக் குறிப்பு

### இறுதிக்காலம்

வனத்து அந்தோணியார் அருகில் அமத்தாஸ், மகாரியுஸ்(Amathas,macrius)என்ற இரு துறவிகள் மட்டும்
இருக்க கி.பி 356ல் இறந்தார். அவர் விருப்பப்படி அந்த இரு துறவிகளைத் தவிர வேறு எவருக்கும் தெரியாமல் அந்தோணியாரது கல்லறை இரகசியமாக்கப்பட்டது. கல்லறை வெளிப்படையாக இருந்திருந்தால் மக்கள் தம்கல்லறையையே பெரிதாக எண்ணி படைத்த இறைவனை மறந்துவிடுவார்கள் என்று அவர் கருதியதே இதற்கு காரணம்
# புனித வனத்து அந்தோனியார்

## போதனைகள்

தன் உடன் தவமிருந்த துறவிகளுக்கு இவர் ஆற்றிய போதனைகள் அனைத்தும் பாவத்திலிருந்து விலகுவதற்கு உதவுபவையாக உள்ளன. அவற்றுள் சில.  
::::"தினமும் சாவை எண்ணி வாழ்ந்தால் நாம் பாவம் செய்ய மாட்டோம்",  
::::"உடலைக் கட்டுப்படுத்திக் கடவுளை அன்பு செய்து"
::::பகைவரின் சூழ்ச்சிப்பொறிகளை மிதித்தொழிப்போம்,  
::::”அலகையை ஓட்டுவதால் கர்வமும்,பிணியைக் குணமாக்குவதால் பெருமை அடைய வேண்டாம்"
::::பேயை ஓட்டும் சக்தி நமக்கில்லை,இறையாற்றலால் செய்யும் செயலுக்கு ஏன் வீணான மகிழ்வு.
# புனித வனத்து அந்தோனியார்

## ஆதாரங்கள்

- புனித வனத்து அந்தோணியாரின் வாழ்க்கை வரலாறு,வெளியீடு-மரம்பாடி திருத்தலம்.
# முதுமக்கள் தாழி

, முதல் நூற்றாண்டுச் சேர்ந்த முதுமக்கள் தாழி]]  
**முதுமக்கள் தாழி**கள் என்பன பண்டைய தமிழகத்தில் இறந்தவர்களின் உடல்களை வைத்து மண்ணில் புதைக்கப் பயன்படுத்தப்பட்ட புதைகலன்கள். ஈமத்தாழிகள் என்றும் அழைக்கப்படும் இவை பற்றி சங்கப் பாடல்களிலும் குறிப்புகள் உள்ளன. குளமுற்றத்துத் துஞ்சிய கிள்ளிவளவன் பற்றி ஐயூர் முடவனார் பாடிய புறநானூற்றுப் பாடல் (புறம் 228) முதுமக்கள் தாழி பற்றி குறிப்பிடுகிறது. ஒருவர் இறந்த பின்னர் அவரது உடலை அல்லது எலும்புகளை அவர் பயன்படுத்திய பொருட்களுடன் ஒரு தாழியில் வைத்துப் புதைத்து விடுவது வழக்கம். இவ்வாறு புதைக்கப்பட்டத் தாழிகள் தமிழ்நாட்டில் பல இடங்களில் கிடைத்துள்ளன. உடல் செயலிழந்த முதியவர்களை உயிருடன் புதைக்கவும் இத்தாழிகள் பயன்பட்டன என்ற கருத்தும் நிலவுகிறது.
# உமாமி

**உமாமி** (**Umami**旨味) என்பது மாந்தர்கள் தங்கள் நாவில் உணரும் ஒரு சுவை.
இச்சுவைக்கு நேரான பெயர் தமிழிலோ பெரும்பாலான பிறமொழிகளிலோ (சீன, நிப்பானிய மொழிகளைத்தவிர) இல்லை. இச்சொல் நிப்பானிய மொழியில் இருந்து பெற்றது. மாந்தர்கள் நாவால் உணரும் உவர்ப்பு (கரிப்பு), இனிப்பு, புளிப்பு, கசப்பு ஆகிய நான்கு அடிப்படைச் சுவைகளைப்போல் புதிதாக ஓர் ஐந்தாவது சுவையாக உமாமி என்னும் சுவையை அறிவியல் உலகில் ஏற்றுக்கொண்டுள்ளார்கள். இது குளூட்டாமேட் (glutamate) என்னும் வேதியியல் பொருளை நாவில் உள்ள சுவைமொட்டுகள் உணர்வதால் ஏற்படும் சுவை என்று கண்டுபிடித்துள்ளார்கள். குளூட்டாமேட்டின் சுவையை 1908 இல் *கிக்குனே இக்கேடா* (Kikunae Ikeda)என்பவர், கடல் களைச்செடி (seaweed) யாக உள்ள *கொம்பு* (Kombu) என்னும் பொருளில் உள்ள சுவையில் இருந்து கண்டுபிடித்தார்.  
இச்சுவையை பிற்காலத்தில்தான் மேற்கு நாடுகளில் தனியான ஒரு சுவையாக அறிந்து ஏற்றுக் கொண்டார்கள். இச்சுவையை சீன மொழியில் *சியன் வெ* (鮮味) (புதுச் சுவை) என்று கூறுகிறார்கள். ஆங்கிலத்தில் "நற்சுவை" (deliciousness, savory) என்கிறார்கள். இச்சுவையை நாவில் உள்ள சிறப்பான (தனித்தேர்வு) சுவைமொட்டுகள் உணர்கின்றன என்று கண்டுபிடித்துள்ளார்கள்.. இச்சுவைக்கு இயற்கையில் உள்ள குளூட்டாமிக் காடி அல்லது குளூட்டாமேட் காரணம் என்று கருதுகிறார்கள். இது இறைச்சி, பால்திரளி (cheese), மற்றும் புரதம் நிறைய உள்ள பொருட்களில் காணப்படுகின்றது. உணவில் மோனோ சோடியம் குளூட்டாமேட் கலந்து இருந்தால் நாவில் உள்ள இந்த உமாமி (துவர்ப்பு)ச் சுவை உணரும் சுவை மொட்டுகள் தூண்டப்பட்டு, நற்சுவை தருவதாக மக்கள் உணர்கின்றார்கள். நூறுகிராம் எடையுள்ள உணவுப்பொருளை எடுத்துக்கொண்டால் அதில் உமாமி சுவைதரும் மோனொ சோடியம் குளூட்டாமேட் எவ்வளவு உள்ளது என்பதற்கு சில எடுத்துக்காட்டுகள்:
**-
! உணவுப்பொருள்
100 கிராம்
! குளூட்டாமேட்
(மில்லி கிராம்)**  
| மீன் | 140 |  |
| --- | --- | --- |
| தக்காளி | 140 |  |
| மாட்டிறைச்சி | 33 |  |
| பார்மெசான் பால்திரளி | 1200 |  |
| கோழிக்கறி | 44 |  |
| சோளம் | 130 |  |
| காளான் | 140 | } |  
இந்த குளூட்டாமிக் காடி ஆசிய உணவுகளில் பரவலாகப் நெடுங்காலமாக பயன்பாட்டில் இருந்து வந்துள்ளது. தமிழர்களின் சமையலில் பல்வேறு பருப்புகளிலும், கிழக்கு ஆசிய நாடுகளில் சோயா சாசு (soy sauce), மீன் சாசு (fish sauce) போன்றவற்றிலும், இத்தாலிய பார்மீசான் பால்திரளி (parmesan cheese) ஆகியவற்றில் காணப்படுகின்றது. இது நேரடியாக மோனோ சோடியம் குளூட்டாமேட்டில் இருந்தும் கிடைக்கின்றது..
# வர்க்கப்படுத்தப்பட்ட முக்கோண எண்

எண் கோட்பாட்டில் முதல் *n* கன எண்களின் கூடுதல், *n* -ஆம் முக்கோண எண்ணின் வர்க்கத்திற்குச் சமமாக இருக்கும்.  
:<math>\sum_{i=1}^{n} i^3 = \Bigl(\sum_{i=1}^{n} i\Bigr)^2.</math>  
சிலசமயங்களில் இம்முற்றொருமை **நிசோமாசுஸ் தேற்றம்** என அழைக்கப்படுகிறது.
# வர்க்கப்படுத்தப்பட்ட முக்கோண எண்

## வரலாறு

- 1995 -ல் நிசோமாசுஸ் தேற்றம் பற்றி எழுதிய *ஸ்ட்ரோக்கர்*, எண் கோட்பாட்டைப் பயிலும் ஒவ்வொரு மாணவரும் கண்டிப்பாக இந்த அதிசயமான உண்மையைக் கண்டு வியந்திருப்பார்கள் என்கிறார். இக்கூற்று கொஞ்சம் மிகைப்படுத்தப்பட்ட கவித்தவத்துடன் இருந்தாலும் பல கணிதவியலாளர்கள் இந்த முற்றொருமையை பல வகைகளில் ஆராய்ந்து நிரூபித்துள்ளனர்.  
- *பென்கெல்லி* (2002), பண்டைய கணிதவியலாளர்களின் கூற்றுகளில் இம்முற்றொருமைப் பற்றிய குறிப்புகள் காணப்படுவதைச் சுட்டிக் காட்டியுள்ளார்:
:முதல் நூற்றாண்டு - *நிசோமாசுஸ்* (தற்போதைய ஜோர்டான்);
:ஐந்தாம் நூற்றாண்டு - *ஆரியபட்டர்* (இந்தியா);
:சுமார் 1000-ல் - *அல்-கராஜி* (பாரசீகம்).  
- *பிரேசோத்* (2004), மேலும் பல ஆரம்பகால கணிதக்கணிப்புகளில் இம்முற்றொருமை பற்றிய குறிப்புகள் காணப்படுவதாகக் கூறுகிறார்:
:பத்தாம் நூற்றாண்டு - *அல்காபிட்டியஸ்* (அரேபியா);
:சுமார் 1300-ல் *கெர்சனைட்ஸ்* (பிரான்சு);
:சுமார் 1500-ல் *நீலகண்ட சோமயாஜி* (இந்தியா).
மேலும் அவர் நீலகண்டரின் காட்சி நிறுவலை மீட்டுருப்படுத்தியுள்ளார்.
# வர்க்கப்படுத்தப்பட்ட முக்கோண எண்

## வடிவவியல் விளக்கம்

வர்க்கப்படுத்தப்பட்ட முக்கோண எண்கள்:
: 0, 1, 9, 36, 100, 225, 441, 784, 1296, 2025, 3025, 4356, 6084, 8281, ... .  
இந்த எண்களை வடிவ எண்களாகவும், முக்கோண எண்கள் மற்றும் சதுர பிரமிடு எண்களின் நான்கு பரிமாண மீப்பிரமிடு பொதுமைப்படுத்தலாகவும் கருதலாம்.  
*n*&times;*n* சதுர வலைச்சட்டத்துக்குள் அமையும் மொத்த செவ்வகங்களின் எண்ணிக்கையை இந்த வர்க்கப்படுத்தப்பட்ட *n* -ஆம் முக்கோண எண் குறிக்கிறது என்பதை *ஸ்டெய்ன்* (1971) கண்டறிந்துள்ளார். எடுத்துக்காட்டாக ஒரு 4&times;4 சதுர வலைச்சட்டத்துக்குள் மொத்தம் 36 வெவ்வேறு செவ்வகங்கள் உள்ளன. இதேபோல ஒரு *n*&times;*n* சதுர வலைச்சட்டத்துக்குள் அமையும் வெவ்வேறு சதுரங்களின் மொத்த எண்ணிக்கை *n* -ஆம் சதுர பிரமிடு எண்ணாக இருக்கும்.
# வர்க்கப்படுத்தப்பட்ட முக்கோண எண்

## நிறுவல்கள்

ஒரு தொடரில் உள்ள ஒவ்வொரு கன எண்ணையும் அடுத்தடுத்த ஒற்றை எண்கள் தொகுப்பாக விரித்தெழுவதன் மூலம் ஒரு எளிய தருவித்தலை *வீட்ஸ்டோன்* (1854) தந்துள்ளார்:  
:1 + 8 + 27 + 64 + 125 + ...
:&nbsp; = (1) + (3 + 5) + (7 + 9 + 11) + (13 + 15 + 17 + 19) + (21 + 23 + 25 + 27 + 29) + ...
:&nbsp; = 1 + 3 + 5 + 7 + 9 + 11 + 13 + 15 + 17 + 19 + 21 + 23 + 25 + 27 + 29 ...  
ஒன்றிலிருந்து ஆரம்பித்து அடுத்தடுத்த ஒற்றை எண்களின் தொகுப்புகளின் உறுப்புகளின் மொத்தக் கூடுதல் ஒரு வர்க்கமாக இருக்கும். இந்த வர்க்கமானது கூட்டப்படும் தொகுப்புகளிலுள்ள ஒற்றை எண்களின் எண்ணிக்கையின் வர்க்கமாகும்.  
எடுத்துக்காட்டாக:
:(1)+ (3 + 5) = 9 = 3 <sup>2</sup>  
:(1)+ (3 + 5) + (7+9+11) = 36 = 6 <sup>2</sup>......  
*ஸ்டெய்ன்* (1971) ஒரு சதுர வலைக் சட்டத்துக்குள் அமையும் செவ்வகங்களின் மொத்த எண்ணிக்கையாக இவ்வெண்களைப் பயன்படுத்தி முற்றொருமையின் வடிவகணித விளக்கத்தைத் தந்துள்ளார். மேலும் பல நிறுவல்கள், *டோபிளிட்ஸ்* (1963), *கானிம்* (2004), *பெஞ்சமின்*, *ஓரிசன்* (2002) மற்றும் *நெல்சென்* (1993) ஆகிய கணிதவியலாளர்களால் தரப்பட்டுள்ளன.
# கட்புல ஆற்றுகைக் கலைகள் பல்கலைக்கழகம்

**கட்புல ஆற்றுகைக் கலைகள் பல்கலைக்கழகம்** (*University of the Visual & Performing Arts*) இலங்கையின் கொழும்பு நகரில் அமையப் பெற்றுள்ளது. இப்பல்கலைக்கழகம் 2005 சூலை மாதத்தில் ஆரம்பிக்கப்பட்டது. கட்புலன் மற்றும் அளிக்கும் ஆற்றுக்கலை துறைக்கான பல்கலைக்கழகம் இலங்கையில் ஒரு பல்கலைக்கழகம் மாத்திரமே இயங்கிவருகின்றது.
# கட்புல ஆற்றுகைக் கலைகள் பல்கலைக்கழகம்

## வெளியிணைப்புகள்

- கட்புல ஆற்றுகைக் கலைகள் பல்கலைக்கழகம்
# ஆனந்தா கல்லூரி

**ஆனந்தா கல்லூரி** (*Ananda College*) இலங்கையிலுள்ள முன்னணி பாடசாலைகளில் ஒன்றாகும். இக்கல்லூரி கொழும்பு, மருதானையில் அமைந்துள்ளது. இலங்கையில் ஆங்கிலேயர் ஆட்சிக் காலத்தில் மிசனரிக் கல்வி முறை இலங்கையில் அறிமுகமானது. இந்நிலையில் உயர்குல பௌத்தர்களின் கல்வி மேம்பாட்டினைக் கருத்திற்கொண்டு நவம்பர் 1, 1886இல் இக்கல்லூரி ஆரம்பிக்கப்பட்டது. இக்கல்லூரியில் கற்ற பலர் இலங்கையில் சிறந்த கல்விமான்களாகவும். அரசியல்வாதிகளாகவும். உலகளாவிய ரீதியில் புகழ்பெற்ற விளையாட்டு வீரர்களாகவும் உள்ளனர்.  
இலங்கையில் தேசிய ரீதியில் முக்கியத்துவம் பெற்றுள்ள தேசிய பாடசாலைகளில் ஒன்றான இக்கல்லூரி தரம் 01 முதல் க.பொ.த. உயர்தரம் வரை சகல வகுப்புகளும் நடைபெறுகின்றன. தற்போது சுமார் 8000 மாணவர்கள் இங்கு கல்வி கற்கின்றனர்.
# ஆனந்தா கல்லூரி

## வெளியிணைப்புகள்

- ஆனந்தா கல்லூரி
# டி. எஸ். சேனநாயக்கா கல்லூரி

**டி.எஸ். சேனநாயக்கா கல்லூரி** (*D. S. Senanayake College*, ) என்பது இலங்கையிலுள்ள முன்னணி ஆண்கள் தேசியப் பாடசாலைகளில் ஒன்றாகும். இது கொழும்பு, கறுவாத்தோட்டத்தில் அமைந்துள்ளது. இங்கு தொடக்கக் கல்வி முதல் மேல்நிலைக் கல்வி வரை வகுப்புகள் உள்ளன. இப்பாடசாலை 1967 பெப்ரவரி 10 இல் தொடங்கப்பட்டது. ஆர். ஐ. டி. அலசு என்பவர் இதன் முதலாவது தலைமை ஆசிரியராகப் பணியாற்றினார். இலங்கையின் முதலாவது பிரதமர், டி. எஸ். சேனநாயக்காவின் பெயரால் இக்கல்லூரி அழைக்கப்படுகிறது.  
இப்பாடசாலையில் தரம் 1 முதல் 13 வரை சிங்களம், தமிழ், ஆங்கிலம் ஆகிய மொழிகளில் கற்பித்தல் நடைபெறுகின்றன. தற்போது இக்கல்லூரியில் 8000 மாணவர்கள் வரை கல்வி கற்கின்றனர். இது நாட்டின் இரண்டாவது பெரிய பல-இனப் பாடசாலையாகும். பாடசாலை அமைந்துள்ள கிரெகரி வீதியின் பெயர் 2013 இல் ஆர். ஜி. சேனநாயக்க மாவத்தை என மாற்றப்பட்டது.
# பல்நிறைவுறா கொழுப்பு அமிலம்

**பல்நிறைவுறா கொழுப்பு அமிலங்கள்** [Polyunsaturated fatty acids, (PUFAs]) ஒன்றுக்கும் மேற்பட்ட இரட்டைப் பிணைப்புகளைக் கொண்ட கொழுப்பு அமிலங்களாகும். இப்பிரிவில், பல முக்கிய சேர்மங்களான இன்றியமையா கொழுப்பு அமிலங்களும், உலர் எண்ணெய் பண்புகளைக் கொண்டவையும் உள்ளன.  
வேதி வடிவங்களைக் கொண்டு பல்நிறைவுறா கொழுப்பு அமிலங்கள் பல்வேறு குழுமங்களாகப் பிரிக்கப்படுகின்றன:
# பல்நிறைவுறா கொழுப்பு அமிலம்

## மெத்திலீன்-இடைமறி பாலியீன்கள்

பல்நிறைவுறா கொழுப்பு அமிலங்கள், ஒற்றை மெத்திலீன் தொகுதியால் இடைமறிக்கப்பட்ட இரண்டு அல்லது அதற்கு மேற்பட்ட ஒருபக்க இரட்டைப் பிணைப்புகளைக் கொண்டுள்ளன. (இவ்வடிவம் சில வேளைகளில், **டைவீனைல் மீத்தேன் அமைப்பு** என்றழைக்கப்படுகின்றது )  
அனைத்து இன்றியமையா கொழுப்பு அமிலங்களும் ஒமேகா-3 மற்றும் ஒமேகா-6 மெத்திலீன் இடைமறிக்கப்பட்ட கொழுப்பு அமிலங்களாகும்.
# பல்நிறைவுறா கொழுப்பு அமிலம்

## மெத்திலீன்-இடைமறி பாலியீன்கள்

### ஒமேகா-3

| ஹெக்சாடெக்காடிரையீனோயிக் அமிலம் (HTA) | 16:3 (n-3) | *அனைத்து ஒருபக்க* 7,10,13-ஹெக்சாடெக்காடிரையீனோயிக் அமிலம் |
| --- | --- | --- |
| ஆல்ஃபா-லினோலெனிக் அமிலம் (ALA) | 18:3 (n-3) | *அனைத்து ஒருபக்க*-9,12,15-ஆக்டாடெக்காடிரையீனோயிக் அமிலம் |
| இஸ்டீரிடோனிக் அமிலம் (SDA) | 18:4 (n-3) | *அனைத்து ஒருபக்க*-6,9,12,15,-ஆக்டாடெக்காடெட்ராயீனோயிக் அமிலம் |
| இகோசாடிரையீனோயிக் அமிலம் (ETE) | 20:3 (n-3) | *அனைத்து ஒருபக்க*-11,14,17-இகோசாடிரையீனோயிக் அமிலம் |
| இகோசாடெட்ராயீனோயிக் அமிலம் (ETA) | 20:4 (n-3) | *அனைத்து ஒருபக்க*-8,11,14,17-இகோசாடெட்ராயீனோயிக் அமிலம் |
| இகோசாபென்டாயீனோயிக் அமிலம் (EPA, டிம்னோடோனிக் அமிலம்) | 20:5 (n-3) | *அனைத்து ஒருபக்க*-5,8,11,14,17-இகோசாபென்டாயீனோயிக் அமிலம் |
| ஹெனெய்கோசாபென்டாயீனோயிக் அமிலம் (HPA) | 21:5 (n-3) | *அனைத்து ஒருபக்க*-6,9,12,15,18-ஹெனெய்கோசாபென்டாயீனோயிக் அமிலம் |
| டொகோசாபென்டாயீனோயிக் அமிலம் (DPA, குளுபனோடோனிக் அமிலம்) | 22:5 (n-3) | *அனைத்து ஒருபக்க*-7,10,13,16,19-டொகோசாபென்டாயீனோயிக் அமிலம் |
| டொகோசாஹெக்சாயீனோயிக் அமிலம் (DHA, செர்வோனிக் அமிலம்) | 22:6 (n-3) | *அனைத்து ஒருபக்க*-4,7,10,13,16,19-டொகோசாஹெக்சாயீனோயிக் அமிலம் |
| டெட்ராகோசாபென்டாயீனோயிக் அமிலம் | 24:5 (n-3) | *அனைத்து ஒருபக்க*-9,12,15,18,21-டெட்ராகோசாபென்டாயீனோயிக் அமிலம் |
| டெட்ராகோசாஹெக்சாயீனோயிக் அமிலம் (நிசினிக் அமிலம்) | 24:6 (n-3) | *அனைத்து ஒருபக்க*-6,9,12,15,18,21-டெட்ராகோசாஹெக்சாயீனோயிக் அமிலம் |
# பல்நிறைவுறா கொழுப்பு அமிலம்

## மெத்திலீன்-இடைமறி பாலியீன்கள்

### ஒமேகா-6

| லினோலெயிக் அமிலம் | 18:2 (n-6) | *அனைத்து ஒருபக்க*-9,12-ஆக்டாடெக்காடையீனோயிக் அமிலம் |
| --- | --- | --- |
| காமா-லினோலெனிக் அமிலம் (GLA) | 18:3 (n-6) | *அனைத்து ஒருபக்க*-6,9,12-ஆக்டாடெக்காடிரையீனோயிக் அமிலம் |
| இகோசாடையீனோயிக் அமிலம் | 20:2 (n-6) | *அனைத்து ஒருபக்க*-11,14-இகோசாடையீனோயிக் அமிலம் |
| டைஹோமோ-காமா-லினோலெனிக் அமிலம் (DGLA) | 20:3 (n-6) | *அனைத்து ஒருபக்க*-8,11,14-இகோசாடிரையீனோயிக் அமிலம் |
| அராகிடோனிக் அமிலம் (AA) | 20:4 (n-6) | *அனைத்து ஒருபக்க*-5,8,11,14-இகோசாடெட்ராயீனோயிக் அமிலம் |
| டொகோசாடையீனோயிக் அமிலம் | 22:2 (n-6) | *அனைத்து ஒருபக்க*-13,16-டொகோசாடையீனோயிக் அமிலம் |
| அட்ரெனிக் அமிலம் | 22:4 (n-6) | *அனைத்து ஒருபக்க*-7,10,13,16-டொகோசாடெட்ராயீனோயிக் அமிலம் |
| ஆஸ்பான்ட் அமிலம் | 22:5 (n-6) | *அனைத்து ஒருபக்க*-4,7,10,13,16-டொகோசாபென்டாயீனோயிக் அமிலம் |
| டெட்ராகோசாடெட்ராயீனோயிக் அமிலம் | 24:4 (n-6) | *அனைத்து ஒருபக்க*-9,12,15,18-டெட்ராகோசாடெட்ராயீனோயிக் அமிலம் |
| டெட்ராகோசாபென்டாயீனோயிக் அமிலம் | 24:5 (n-6) | *அனைத்து ஒருபக்க*-6,9,12,15,18-டெட்ராகோசாபென்டாயீனோயிக் அமிலம் |
# பல்நிறைவுறா கொழுப்பு அமிலம்

## மெத்திலீன்-இடைமறி பாலியீன்கள்

### ஒமேகா-9

| ஒலெயிக் அமிலம்<sup>†</sup> | 18:1 (n-9) | *ஒருபக்க*-9-ஆக்டாடெக்கனோயிக் அமிலம் |
| --- | --- | --- |
| இகோசனோயிக் அமிலம்<sup>†</sup> | 20:1 (n-9) | *ஒருபக்க*-11-இகோசனோயிக் அமிலம் |
| மீட் அமிலம் | 20:3 (n-9) | *அனைத்து ஒருபக்க*-5,8,11-இகோசாடிரையீனோயிக் அமிலம் |
| எருசிக் அமிலம்<sup>†</sup> | 22:1 (n-9) | *ஒருபக்க*-13-டொகோசனோயிக் அமிலம் |
| நெர்வோனிக் அமிலம்<sup>†</sup> | 24:1 (n-9) | *ஒருபக்க*-15-டெட்ராகோசனோயிக் அமிலம் |
| <small><sup>†</sup>ஒற்றைநிறைவுறா </small> | } |  |
# தேவி பாலிகா வித்தியாலயம்

**தேவி பாலிகா வித்தியாலயம்** *(Devi Balika Vidyalaya)* இலங்கையிலுள்ள முன்னணி மகளிர் பாடசாலைகளில் ஒன்றாகும். தேசியப் பாடசாலை யான இது கொழும்பு மாவட்டத்தில் அமைந்துள்ளது.  
இப்பாடசாலை சனவரி 1 1953இல் ஆரம்பிக்கப்பட்டது. கல்வித்துறையில் இப்பாடசாலை தொடர்ச்சியாகப் பல சாதனைகளை படைத்து வந்துள்ளது. இங்கு கற்ற பலர் இலங்கையில் சிறந்த கல்விமான்களாகவும், அரசியல்வாதிகளாகவும், விளையாட்டு வீராங்கனைகளாகவும் உள்ளனர்.
# தேவி பாலிகா வித்தியாலயம்

## வெளியிணைப்புகள்

- தேவி பாலிகா வித்தியாலயம்
# மகநாம கல்லூரி

**மகநாம கல்லூரி** (Mahanama College), இலங்கையிலுள்ள முன்னணி கல்லூரிகளில் ஒன்றாகும். தேசியப் பாடசாலையான இக்கல்லூரி கொழும்பில் அமைந்துள்ளது.  
இக்கல்லூரி சனவரி 1954இல் ஆரம்பிக்கப்பட்டது. இங்கு தரம் 01 முதல், தரம் 13 வரை சுமார் 4500 மாணவர்கள் கல்வி கற்கின்றனர். கல்வித்துறையில் இக்கல்லூரி தொடர்ச்சியாக பல சாதனைகளை படைத்து வந்துள்ளது. இக்கல்லூரியில் கற்ற பலர் இலங்கையில் சிறந்த கல்விமான்களாகவும், அரசியல்வாதிகளாகவும், விளையாட்டு வீரர்களாகவும் உள்ளனர்.
# மகநாம கல்லூரி

## வெளியிணைப்புகள்

- மகநாம கல்லூரி
# புகையூட்டம்

**புகையூட்டம்** *(Fumigation)* என்பது ஒட்டுண்ணி மற்றும் தொற்றுயிரிக் கட்டுப்பாட்டு முறைகளுள் ஒன்று. புகை மூலம் ஒட்டுண்ணி உயிரிகள் மூச்சுத் திணறி இறக்கின்றன. மனித வாழ்விடங்கள், தானியக் கிடங்குகள் ஆகியவற்றில் இம்முறை பெரிதும் பயன்படுத்தப்படுகிறது.  
பிளேக் நோய்க் கட்டுப்பாட்டு முறைகளுள் எலி வளைகளில் புகையூட்டம் செய்வது முக்கியமான ஒன்றாகும்.  
தமிழ்நாட்டில் மாடுகளில் உடலில் உள்ள ஒட்டுண்ணிகள் மடிய ஈரவைக்கோல் மூலம் தொழுவத்தில் புகையூட்டம் போடுவது இன்று வரை வழக்கத்தில் உள்ளது.  
es:Fumigación
# உழவாரப் பணி

**உழவாரப் பணி** என்பது வழிபாட்டு ஆலயங்களில் தன்னார்வலர்கள் தூய்மைப் பணியில் ஈடுபடுதலைக் குறிக்கிறது. பொதுவாகச் சைவ சமயத்திலேயே இச்சொல் பயன்படுத்தப்படுகிறது. **உழவாரப் படை** என்பது உழவாரப்பணியில் உதவும் இரும்புக் கருவியாகும். சைவ சமயக்குரவரர் நால்வருள் ஒருவரான திருநாவுக்கரசர்,
என உழவாரப் பணியையே தலையாய பணியாகச் செய்தவர் ஆவார்.
தமிழகத்தில் பல்வேறு உழவாரப்பணி மன்றங்கள் செயல்பட்டு வருகின்றன.